એસપી ચૈતન્ય માંડલીક અને ડીવાયએસપી મંજીતા વણઝારાની સૂચના અનુસાર સાંથલ પીએસઆઈ એમ.આર.રાઠોડ અને સ્ટાફનાં માણસોએ મળેલી બાતમીનાં આધારે કટોસણ ગામની સીમમાં સુવાળા રોડ પર શીતળામાતાના મંદિરની પાસે ખરાબામાં રેઈડ કરી હતી. રેઈડ દરમિયાન કટીંગ થતો વિદેશી દારૂનો જથ્થો મળી આવ્યો હતો.પોલીસે તપાસ કરતાં આ દારૂનો જથ્થો કટોસણનાં બકુલસિંહ રાજુભા ઝાલાનો હોવાનું જાણવા મળ્યું હતું.પરંતુ ઘટના સ્થળેથી બકુલસિંહ ઝાલા અને અન્ય બે ઈસમો નાસી ગયા હતા.પોલીસે દારૂનો જથ્થો કબજે કરી રૂ. ૭,૧૧,૪૦૦ ની કિંમતની કુલ ૪૩૩૦ નંગ વિદેશી દારૂની બોટલ મળી આવી હતી.સાંથલ પોલીસે બકુલસિંહ ઝાલા સહિત બે વિરૂધ્ધ તપાસ હાથ ધરી છે.